Oficiālais Vēstnesis L 116 , 22/04/2004 Lpp. 0003 - 0004



Komisijas Regula (EK) Nr. 737/2004 (2004. gada 10. marts), ar ko groza piegādes saistības niedru cukuram, kuru paredzēts ievest saskaņā ar ĀKK protokolu un Nolīgumu ar Indiju 2003./2004. gada piegādes laika posmam EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2001. gada 19. jūnija Regulu (EK) Nr. 1260/2001 par cukura tirgu kopīgo organizāciju [1], ņemot vērā Komisijas 2003. gada 30. jūnija Regulu (EK) Nr. 1159/2003, ar ko 2003./2004., 2004./2005. un 2005./2006. tirdzniecības gadam nosaka sīki izstrādātus piemērošanas noteikumus niedru cukura ievešanai atbilstīgi dažām tarifu kvotām un preferenču nolīgumiem un groza Regulas (EK) Nr. 1464/95 un (EK) Nr. 779/96 [2], un jo īpaši tās 9. panta 2. punktu, tā kā: (1) Komisijas Regula (EK) Nr. 443/2004 [3] nosaka piegādes saistības niedru cukuram, ko paredzēts ievest saskaņā ar ĀKK protokolu un Nolīgumu ar Indiju 2003./2004. gada piegādes laika posmam. (2) Apvienotā Karaliste ir iesniegusi pieteikumu par piegādes saistību pārcelšanu no 2003./2004 gada uz 2004./2005. gada piegādes laika posmu attiecībā uz Zimbabvi, lai labotu administratīvu kļūdu, kas pieļauta, kodējot importa licenču pieteikumus attiecībā uz šo valsti. Šīs kļūdas dēļ licences faktiski tika izsniegtas par 6858,11 tonnām vairāk nekā Zimbabvei noteiktās piegādes saistības 2003./2004. gada piegādes laika posmā. (3) 6858,11 tonnu pārcelšana no Zimbabves piegādes saistībām 2004./2005. gadam uz tās piegādes saistībām 2003./2004. gadam netraucēs piegādes režīmu, kas minēts Regulas (EK) Nr. 1260/2001 39. pantā, tādēļ ir jāgroza piegādes saistības, kas noteiktas Zimbabvei 2003./2004. gada piegādes laika posmam. (4) Šajā regulā paredzētie pasākumi ir saskaņā ar Cukura pārvaldības komitejas atzinumu, IR PIEŅĒMUSI ŠO REGULU. 1. pants To produktu importa piegādes saistības, kas atbilst KN kodam 1701, izsakot ar baltā cukura ekvivalentu, kuru izcelsme ir valstīs, kas ir ĀKK protokola un Nolīguma ar Indiju dalībvalstis, 2003./2004. gada piegādes laika posmam attiecībā uz katru eksportētājvalsti ir noteiktas šīs regulas pielikumā. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 21. aprīlī Komisijas vārdā — Komisijas loceklis Franz Fischler [1] OV L 178, 30.6.2001., 1. lpp. Regulā jaunākie grozījumi izdarīti ar Komisijas Regulu (EK) Nr. 39/2004 (OV L 6, 10.1.2004., 2. lpp.). [2] OV L 162, 1.7.2003., 25. lpp. [3] OV L 72, 11.3.2004., 52. lpp. -------------------------------------------------- PIELIKUMS Preferenciālā cukura importa piegādes saistības, izsakot ar baltā cukura ekvivalentu, kura izcelsme ir valstīs, kas ir ĀKK protokola un Nolīguma ar Indiju dalībvalstis, 2003./2004. gada piegādes laika posmam Valsts, kas parakstījusi ĀKK Protokolu/Nolīgumu ar Indiju | Piegādes saistības 2003./2004. gadā | Barbadosa | 50641,21 | Beliza | 38977,79 | Kongo | 10186,10 | Kotdivuāra | 10186,10 | Fidži | 161123,25 | Gajāna | 153799,11 | Indija | 10000,00 | Jamaika | 118695,13 | Kenija | 0,00 | Madagaskara | 18815,50 | Malāvija | 20564,84 | Maurīcija | 484278,72 | Uganda | 0,00 | Sentkitsa un Nevisa | 8804,51 | Surinama | 0,00 | Svazilenda | 111298,16 | Tanzānija | 10189,35 | Trinidāda un Tobāgo | 42054,47 | Zambija | 0,00 | Zimbabve | 36658,00 | Kopā | 1286272,24 | --------------------------------------------------